recursal/SuperWikiNEXT-32B huggingface dataset:
**Harald Grundström** (født 17. mai 1885 i Jörn, død 31. august 1960 i Uppsala) var en svensk prest, etnolog og språkmann.

Liv og virke
------------

Grundström jobbet som prest i Jokkmokk fra 1915 til 1952, og kom i denne perioden i tett kontakt med lulesamisk. Han samlet språket, og gav ut det store verket *Lulelapsk ordbok* som kom ut i 13 bind mellom 1946 og 1954.

Ordbokarbeidet bygget på tidligere notater av Wiklund og Björn Collinder. I tillegg til ordboken gav han ut en rekke skrifter og artikler om samisk kultur og kulturhistorie, tidsregning, stedsnavn og andre enmer, med titler som «Sägner och folktro bland lappar och nybyggare i Jokkmokk» (1924), «Tro och övertro bland lapparna» (1942) og «Modern och barnet i lapsk folktro» (1955). Han utga også joikenedtegnelsene *Lapska sånger* (1958) og livshistorien til Anta Pirak (1873-1951), *Jåhttee saamee viessoom*. Boken kom ut på svensk i 1933 med tittelen *En nomad och hans liv* og på lulesamisk i 1937. Grundström utga også Lars Levi Læstadius' manuskript fra 1840-årene *Fragmenter i Lappska Mythologien* (1959). 

Grundström oversatte over 140 salmer til samisk, og utga et lite hefte med lulesamiske salmer. Han ledet inntil sin død arbeidet med en ny samisk salmebok. Han er representert i *Salmer 1997* med en salme han har oversatt til samisk. Og i *Norsk salmebok 2013* med fem oversettelser.

Han ble æresdoktor ved Universitetet i Uppsala 1944, og var medlem av VHAA fra 1947.

Referanser
----------

1. 1 2 3 4   Svenskt biografiskt lexikon, «Harald Grundström», Svensk biografisk leksikon-ID 13255[Hentet fra Wikidata]
2. ↑  Erik Nordberg «Harald Grundström»; Svenskt biografiskt lexikon
3. ↑  Lulesamisk ordbok – PDF. Side 4
4. ↑  Anta Pirak; samer.se
5. ↑  «Anta Pirak og "En nomad och hans liv"» Arkivert 15. oktober 2022 hos Wayback Machine.; Nord-Salten, 3.1.2012
6. ↑  «Lulesamisk salmebok tatt i bruk»; *Samenes venn*, nr 2, 2006

  


|  |  |
| --- | --- |
| Oppslagsverk/autoritetsdata | Svenskt biografiskt lexikon **·** BIBSYS **·** VIAF **·** GND **·** GND **·** LCCN **·** ISNI **·** LIBRIS **·** SUDOC **·** BNE **·** CiNii
 |
***The Idle Rich*** er en amerikansk stumfilm fra 1921, regissert av Maxwell Karger.

Handling
--------

Sam Weatherbee, som lever en bekymringsløs tilværelse på sin arvede formue, mottar et telegram for å gi beskjed om at formuen hans plutselig har gått tapt, på grunn av spekulasjonene til eksekutøren som tar hånd om formuen hans. I tillegg avviser Sams kjæreste, Mattie Walling, ham til fordel for den hardtarbeidende Dillingham Coolidge. Det eneste Sams eier er en gammelt eiendom i Los Angeles, som tidligere ble eid av tanten hans.

Etter å ha oppdaget at huset er fylt med gammelt søppel, får Sam en ny ide for å tjene penger. Han blir snart latterliggjort av sine tidligere venner, men Mattie blir imidlertid imponert over Sams fremgang. Hun kommer snart tilbake til ham, etter at Dillingham forsøker å undergrave suksessen hans.

Skuespillere
------------

* Bert Lytell som Samuel Weatherbee
* Virginia Valli som Mattie Walling
* John Davidson som Dillingham Coolidge
* Joseph Harrington som O'Reilly
* Thomas Jefferson
* Victory Bateman som Mrs. O'Reilly
* Leigh Wyant som Jane Coolidge
* Max Davidson

Referanser
----------

1. ↑  «Silent Era : Progressive Silent Film List». *www.silentera.com*. Besøkt 22. mai 2023.
2. ↑  «AFI|Catalog». *catalog.afi.com*. Besøkt 22. mai 2023.

Eksterne lenker
---------------

* (en) *The Idle Rich* på Internet Movie Database Rediger på Wikidata

* (en) *The Idle Rich* på AllMovie Rediger på Wikidata

* (en) *The Idle Rich* på American Film Institute Rediger på Wikidata

* (en) *The Idle Rich* på Silent Era Rediger på Wikidata
**James Donald McElmury** (født 3. oktober 1949 i Saint Paul, Minnesota), amerikansk ishockeyspiller som deltok i de olympiske vinterleker 1972 i Sapporo.

McElmury vant en olympisk sølvmedalje i Vinter-OL 1972 i Sapporo. Han var med på det amerikanske laget som kom på andreplass i ishockeyturneringen bak Sovjetunionen. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng. USA kom foran Tsjekkoslovakia til tross for svakere målforskjell fordi de vant kampen mot Tjekkoslaovakia med 5-1. McElmury spilte alle seks kampene, inklusive kvalifiseringskampen til A-gruppen, i OL-turneringen.

OL-medaljer
-----------

* 1972 Japans flagg Sapporo - Sølv Sølv i ishockey USAs flagg USA

Referanser
----------

Eksterne lenker
---------------

* (en) James McElmury – Olympedia Rediger på Wikidata

* (en) James McElmury – Sports-Reference (OL-resultater – arkivert) Rediger på Wikidata

* (en) James McElmury – National Hockey League (NHL) Rediger på Wikidata

* (en) James McElmury – Hockeydb.com Rediger på Wikidata

* (en) James McElmury – Hockey-Reference.com Rediger på Wikidata

* (en) James McElmury – Legends of Hockey Rediger på Wikidata

* (en) James McElmury – Eliteprospects.com Rediger på Wikidata
***The Inbetweeners*** er en britisk komedieserie som først ble sendt i mai 2008 på den britiske digital-TV-kanalen E4. Andresesongen startet i april 2009 og den tredje sesongen i september 2010. To filmer er produsert basert på serien. Episodene involverer situasjoner rundt mobbing, familieliv og seksuelle opplevelser.

*The Inbetweeners* har blitt en stor suksess for E4, og sesongavslutningen av andre sesongen dro 1,2 millioner seere, noe som var det høyeste seertallet i hele 2009 for kanalen. Serien ble også nominert for «beste situasjonskomedie» av BAFTA i 2009 og 2010. I 2010 vant serien prisen for beste situasjonskomedie på British Comedy Awards.

Serien ble sendt i Norge på NRK3.

En amerikansk versjon av The Inbetweeners ble sendt på MTV i 2012, men ble avlyst etter en sesong grunnet dårlig mottak.

Handling
--------

*The Inbetweeners* handler om fire tenåringer og deres hverdag. Fokuset er trukket på Will, som i første sesong nettopp har sluttet på en privatskole, på grunn av at hans far har forlatt familien, noe som har medført økonomiske problemer. På den nye skolen, Rudge Park Comprehensive School, støter han på trøbbel. Will har tidligere i sin skolegang hatt en del problem med å sosialisere seg og har blitt mobbet, men på den nye skolen stifter han fort bekjentskap med en gjeng med tre gutter, Simon, Jay og Neil.

Karakterer
----------

* William McKenzie – Simon Bird
* Simon Cooper – Joe Thomas
* Jay Cartwright – James Buckley
* Neil Sutherland – Blake Harrison

Eksterne lenker
---------------

* (en) Offisielt nettsted Rediger på Wikidata
* (en) *The Inbetweeners* på Internet Movie Database Rediger på Wikidata

* (en) *The Inbetweeners* på The Movie Database – TV Rediger på Wikidata

* (en) *The Inbetweeners* på Metacritic Rediger på Wikidata
**MARBORG** er en brukerorganisasjon på rusfeltet som tilbyr aktivisering, arbeidstrening, sosiale tiltak og rusfrie boliger til mennesker med alle typer rusproblemer

Per januar 2021 har organisasjonen brukerrettede tilbud i Tromsø, Narvik, Bodø, Nordreisa og Harstad. Organisasjonen jobber i tillegg mye med brukermedvirkning overfor statlige instanser, kommuner og helseforetak. Organisasjonens brukerrettede arbeid er per 2021 hovedsakelig begrenset til Nord-Norge og Helse Nord-regionen, men MARBORG jobber også på regionalt og nasjonalt plan.

MARBORG skal fungere som et talerør for aktive og tidligere rusmiddelavhengige og ønsker å synliggjøre tidligere rusmisbrukere som en ressurs. Organisasjonen er blant annet med på å skape nye rehabiliteringstilbud. I tillegg utvikler og skaper de også slike tilbud selv.

Organisasjonen er også en del av flere nettverk som nettverk av bruker og pårørende organisasjoner der Fagrådet er sekretariat, Nord Norsk nettverk for samarbeidsbasert forskning, og mange andre.

Fra 2004 har Vidar Hårvik vært daglig leder for organisasjonen.

Eksterne lenker
---------------

* MARBORGs nettsted
**Totalförsvaret** er betegnelsen på den samfunnsvirksomheten som skal bedrives i Sverige i tilfelle krig. Dette gjøres gjennom virksomhetene i Sveriges sivilforsvar og militærforsvar som én enhet.

For å styrke forsvarsevnen kan Riksdagen vedta å øke beredskapen på grunn av krig utenfor Sveriges grenser, dersom Sverige risikerer å havne i krig eller hvis Sverige nylig har vært i krig. Beredskapen kan da bli hevet til skjerpet beredskap eller høyeste beredskap. Når det er den høyeste tilstand av beredskap, er det staten som er nådd hvis Sverige er i krig, er forsvar alle felles aktiviteter som bør gjennomføres. På høyden av beredskap, kommuner, fylkesting og i noen tilfeller også private selskaper, såkalte K-bedrifter, for å iverksette tiltak knyttet til bemanning, ressurser og planlegging er nødvendig for å utføre sine oppgaver i forsvaret.

De myndigheter som har ansvar for å organisere forsvaret er de væpnede Styrker for det militære forsvaret og den svenske sivilt beredskap Direktoratet for sivilt forsvar.

Militær tjeneste
----------------

Alle svenske statsborgere, og alle som er bosatt i Sverige, er fra fylte 16 år til fylte 70 år, totalförsvarspliktige. En totalförsvarspliktig er forpliktet i henhold til lov til å delta i mønstring og delta i totalforsvaret. Dette innebærer blant annet at man må gjennomføre verneplikt, sivilplikt eller allmenn tjenestegjøringsplikt. Verneplikten omfatter kun svenske statsborgere fra det året de fyller 19 år til og med året de fyller 47 år.

Historie
--------

Etter den andre verdenskrig så man i det svenske forsvaret et større behov enn tidligere for å få de forskjellige myndigheter til å arbeide sammen for forsvaret av Sverige. Totalforsvaret besto i begynnelsen av blant annet Överstyrelsen for ekonomiskt försvar, Psykologiska försvaret og Krigsmakten.

Referanser
----------

1. 1 2  "Lov og rett (1992:1403) på den omfattende forsvar og økt beredskap".
2. ↑  "Forordning (2007:1266) med instruksjonene for den svenske forsvaret".
3. ↑  "Forordning (2008:1002) med instruksjonene for den svenske sivile beredskap Byrået".
4. ↑  "Lag (1994:1809) om militær tjeneste".
**Fryktløse Nadia** (Fearless Nadia) (født 8. januar 1908 i Perth i Australia, død 9. januar 1996 i Bombay i India) var en berømt indisk skuespiller og stuntkvinne.

Oppvekst
--------

Fryktløse Nadias opprinnelige navn var **Mary Ann Evans**. Hun var datter av en skotsk soldat i den britiske hæren, Herbertt Evans, og Margret, en gresk danser og skuespiller. Farens regiment flytta til Bombay, da dattera var bare et år. Mary Ann flytta etter i 1913, fem år gammel. Hun lærte ridning under et opphold i Den nordvestlige grenseprovinsen, og hun studerte seinere ballett under Madam Astrova på midten av 1920-tallet.

Karriere
--------

Evans reiste først omkring i India som skuespiller. I 1930 blei hun engasjert ved Zarko-sirkuset. Hun skifta da navn til Nadia. Hun debuterte på film i den arabiske *Makhazane el ochak* (1932), som blei spilt inn i Egypt. Hun kom inn i indisk film gjennom J.B.H. Wadia, grunnleggeren av Wadia Movietone, giganten innen stunt og action-sjangeren i Bombay på 1930-tallet. Debuten her var med *Lal-e-Yaman* (1933). Filmen blei en stor suksess, og Nadia blei etter hvert berømt for sine filmstunt. Hun blei kjent som «Indias stuntdronning».

I 1935 kom filmen *Hunterwali*, og Hunterwali blei også et kjent tilnavn på Nadia. Rollebildet av henne blei klassisk, iført tettsittende klær, høye støvletter og med en pisk. Hun gjentok rollen i *Hunterwali ki Beti* noen år seinere. Filmkarrieren varte heilt fram til 1970. Hennes siste film var *Ek Nanhi Munni Ladki Thi* (1970), der hun hadde en mindre rolle.

Privatliv
---------

Opp gjennom karrieren blei Nadia flere ganger knytta til berømte menn gjennom påståtte kjærlighetsforhold. Hun var gift to ganger og hadde en sønn i første ekteskap. Hun hadde så et langvarig forhold til Homi Wadia, en yngre bror av filmprodusenten. Brødrenes mor var imidlertid ortodoks parsi, og hun ville ikke tillate sønnen å gifte seg med Nadia. De opprettholdt likevel forholdet og gifta seg i 1961, etter moras død.

I 1993 kom den biografiske dokumentarfilmen *Fearless: The Hunterwali Story*.

Referanser
----------

1. ↑   www.hindustantimes.com[Hentet fra Wikidata]

Eksterne lenker
---------------

* (en) Fearless Nadia – kategori av bilder, video eller lyd på Commons Rediger på Wikidata
* (en) Fryktløse Nadia på Internet Movie Database Rediger på Wikidata

* (en) Fryktløse Nadia på AllMovie Rediger på Wikidata

* (en) Fryktløse Nadia hos The Movie Database Rediger på Wikidata
* Om Hunterwali

  


|  |  |
| --- | --- |
| Oppslagsverk/autoritetsdata | Australian Dictionary of Biography **·** Prabook **·** VIAF **·** GND **·** LCCN **·** ISNI
 |
Sky og totalisator på Monmouth Park Racetrack i New Jersey
**Totalisator** er en maskin som benyttes til veddemål. Maskinen har et system som automatisk holder orden på innsatser og beregner odds og gevinster i forbindelse med konkurranser og begivenheter der pengespill inngår, for eksempel, veddeløp med hester, hunder og kameler. I Norge har såkalt totalisatorspill vært regulert i egen lov siden 1. juli 1927.

Den første totalisatoren var mekanisk og ble funnet opp av George Julius i Julius Poole & Gibson Pty Ltd. i Australia. Den ble installert ved Ellerslie Racecourse i New Zealand i 1913. Julius, som senere ble adlet, grunnla Automatic Totalisators Ltd. i 1917 og utviklet den første totalisatoren med elektriske komponenter. Den første full-elektroniske totalisatoren ble utviklet i 1966, mens dagens totalisatorer er digitale supercomputere.

I Norge brukes betegnelsen utelukkende i forbindelse med spill på hester (totalisatorbaner), og veddemålene foregår i henhold til lov 1. juli 1927 nr. 3 om veddemål ved totalisator.

Se også
-------

* Totalisatorbane
* Travsport

Eksterne lenker
---------------

* Lov om veddemål ved totalisator

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
***Total krig*** var en av de illegale avisene som ble utgitt under den tyske okkupasjonen av Norge under andre verdenskrig. For å unngå forfølgelse endret den ganske snart navnet til ***5 på 12***.

*Total Krig* ble startet da avisen *Xyz* måtte innstille sommeren 1943, etter at tyskerne var kommet på sporet av den. De klarte imidlertid å unngå en større opprulling, slik at både det tekniske utstyret og store deler av apparatet bak avisen var intakt. En av *Xyz*s to redaktører, Richard Schage, unngikk også å bli avslørt.

Schage kunne derfor starte arbeidet med *Total krig* med et godt grunnlag. Som nærmeste medarbeider i redaksjonen fikk han Eva Gjestland. Kaare K. Foss ble leder for det tekniske ved mangfoldiggjøringen av avisen, Per Otto Haug var sentral i distribusjonen. Liksom forgjengeren kom *Total krig* og *5 på 12* nokså jevnlig, to til tre ganger hver uke, med nyheter fra London-sendingene og annet stoff.

*Total krig* drev noen måneder i relativ ro, men det forandret seg brått senhøstes 1943. Da kom avisen over et hemmelig tysk skriv om den såkalte «permittenttrafikken» gjennom Sverige. Offisielt var denne transporten av tysk, militært personell gjennom det nøytrale nabolandet innstilt fra 15. august 1943. Skrivet, datert 30. september, avslørte at det langt fra var tilfelle. Nå skjedde det hele bare litt mer fordekt. De tyske soldatene fikk følgende instruks:

*«Zivilkleidung. Dolch und Uniform dürfen im Koffer mitgefürt werden, aber keine Schusswaffen.»*
Da *Total krig* offentliggjorde skrivet var det pinlig, både for tyske og svenske myndigheter. Tyskerne påla den offisielle pressa å dementere oppslaget i den illegale avisen. På den måten ble saken også omtalt i de ordinære avisene. Denne avsløringssaken gjorde at tyskerne nå satte alt inn på å rulle opp *Total krig*.

For å unngå trusselen tok avisen et par ukers pause, før den gjenoppsto – med nytt navn: *5 på 12*. Navnet speilet litt av framtidsoptimismen blant utgiverne; det var ikke lenge før tiden var ute for okkupantene. Freddie Dessen tok nå over som leder for distribusjonen av avisen. Andre medarbeidere var Arild Lindbom, Niels J. Mürer og Petter B. Mürer.

Avisdriften ble holdt i gang fram til februar 1944, da Gestapo slo til mot de illegale avisene ved det såkalte «pressekrakket». 8. februar inntok tyskerne avisens lokaler. Åtte av medarbeiderne ble arresterte, blant disse Dessen og Ørnulf Poulsen. Schage og flere andre klarte å komme seg unna.

Referanser
----------

1. ↑  Side 104, side 138. Hans Luihn: *De illegale avisene*, Universitetsforlaget (1960)

Portal: Andre verdenskrig
**Totalnekting** er en betegnelse på det å nekte å utføre verneplikt, såvel militær som sivil. Årsaken til at enkelte velger dette er hovedsakelig at de oppfatter den sivile verneplikten som et pressmiddel til å opprettholde den militære.

Tidligere ble totalnektere offisielt behandlet som sivilarbeidere som avtjente verneplikten i åpen anstalt. Dette er blitt sammenlignet med at de sonet inntil 16 måneder i fengsel uten dom, og etter internasjonalt press gikk man over til å dømme totalnektere for å unnlate å møte til tjeneste. Straffen ligger vanligvis på inntil 3 måneders fengsel, som kan gjøres betinget. 

Totalnektere i Norge har vært organisert i Kampanjen mot verneplikt (KMV), som ble opprettet fordi Folkereisning mot krig ikke gikk inn for totalnekting som virkemiddel. Dette endret seg i slutten av 1990-årene, og KMV gikk kollektivt inn i Folkereisning mot krig. Organisasjonen eksisterer fortsatt som et uformelt nettverk. 

En del totalnektere er også sesjonsnektere.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** GND **·** LCCN **·** BNF **·** BNF (data) **·** NDL **·** BNE
 |
Ordensinsignier for storbånd av Thailands krones orden.
**Thailands krones orden** (thai: เครื่องราชอิสริยาภรณ์อันมีเกียรติยศยิ่งมงกุฎไทย [kʰrɯ̂a̯ŋ ra:.tɕʰá ì.sà.rí.já.pʰon an mi:kìa̯t.jót jîŋ moŋ.kùt tʰaj]) er en thailandsk orden. Den rangerer som nummer sju av landets ordener. Ordenen ble innstiftet av konge Rama V 22. desember 1869.

Inndeling
---------

Ved innstiftelsen fikk Thailands krones orden tre grader. Dette har senere blitt utvidet til fem grader i 1873. Ordenen har fortsatt dette antall grader:

* storbånd
* kommandørridder/kommandørdame
* kommandør
* følgesvenn
* ridder

Det er i tillegg to medaljer tilknyttet Thailands krones orden.

Insignier
---------

Ordenstegnene har Thailands krone som det sentrale motiv. Storbåndsinsigniene skiller seg ut ved at disse har Rama Vs monogram i diamanter mot blå bakgrunn. Ordensbåndet er mørkt blått med grønne kanter og smale røde og gule striper.

Tildeling
---------

Thailands krones orden tildeles medlemmer av landets forsvars- og politistyrker, ansatte i offentlig tjeneste og ved enkelte anledninger også vanlige borgere for fortjenstfull innsats for land og folk. Ordenen kan også tildeles utlendinger, sivile og militære.

Tildelinger ved investitur finner normalt sted på kongens fødselsdag eller ved andre særlige anledninger.

Norske innehavere
-----------------

Thailands krones orden er også blitt tildelt nordmenn. Blant disse er Jørgen Løvland, Sofus Arctander, generalløytnant Wilhelm Mohr, samt havnemester og honorær generalkonsul Geo Foss.

Kilder
------

* (en) Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1655–1659.
* The Most Noble Order of the Crown of Thailand, fra Thailands regjeringskabinett
**Bucovina gjeterhund** (Caine Ciobanesc de Bucovina) er en sterk og velbygd hunderase som i flere århundre har fungert som følgesvenn og partner for rumenske gjetere i Karpatene. Det opprinnelige formålet med disse fjellhundene var å vokte og beskytte beitende flokker med husdyr mot rovdyr og tyver. Bucovina gjeterhund har senere blitt populær blant bybeboere for som har de enten som vakthunder eller kjæledyr, takket Bucovina gjeterhundenes balanserte temperament og deres kjærlighet ovenfor barn. Bucovina er en av tre typer rumenske gjeterhunder: Mioritic (som også er kjent under navnet Barac), Carpatin (som også er kjent som Zăvod) og Bucovina gjeterhund. Rasen er kjent som 'Southeastern European Shepherd' hos FCI.

Opprinnelse og alder
--------------------

Bucovina gjeterhund kommer opprinnelig fra Karpatene, i Bucovina som ligger nordøst i Romania. Bucovina gjeterhund er svært populær i denne regionen, både som gjeterhund og vakthund. Lokalt er hunderasen også kjent under navnene Dulau og Capau.
Den første rasestandarden for Bucovina gjeterhund ble først skrevet i 1982 og oppdatert i 2001 av den rumenske kennelklubben Asociatia Chinologica Romana. Den nåværende rasestandarden er datert 29. mars, 2002, og ble skrevet etter modellen vedtatt på generalforsamlingen til FCI i 1987 i Jerusalem.

Bucovina gjeterhund er kun midlertidig godkjent av FCI.

Lynne og væremåte
-----------------

Bucovina gjeterhund ble avlet til å beskytte flokker av husdyr som var ute på sommerbeite, og de er derfor svært dyktige vakthunder. Rasen kjennetegnes av et balansert temperament, veldig rolig, dedikert og elsker barn. Bucovina gjeterhunder liker ikke fremmede. Bucovina gjeterhunder er modige og kampvillig i møte med fremmede dyr eller mennesker som kommer inn på dens territorium. De har svært kraftig bjeffing, som brukes til å varsle om fremmede og dyr. Bucovina gjeterhund bruker natten til å patruljere territoriet og se til flokken den vokter. En voksen Bucovina gjeterhund trenger store ute areal for å trives.

Referanser
----------

1. ↑  «Breeds Provisionally Accepted». *provisional recognition of breeds by the Fédération Cynologique Internationale*. Fédération Cynologique Internationale. 2013. Arkivert fra originalen 1. mars 2014. Besøkt 23. august 2013.  «Arkivert kopi». Arkivert fra originalen 1. mars 2014. Besøkt 30. desember 2014.
2. ↑  «Provisional Basis Recognition» (PDF). *recognition of breed by the Fédération Cynologique Internationale*. Fédération Cynologique Internationale. 13. juli 2005. Arkivert fra originalen (PDF) 17. juli 2011. Besøkt 23. juni 2007.
3. ↑  «Provisional Basis Recognition» (PDF). *recognition of breed by the Fédération cynologique internationale*. Fédération Cynologique Internationale. 13. juli 2005. Arkivert fra originalen (PDF) 17. juli 2011. Besøkt 23. juni 2007.
4. ↑  «Bucovina - stor hunderase fra Romania». 30. oktober 2014. Besøkt 30. desember 2014.

Eksterne lenker
---------------

* Rumensk hundeklubb Arkivert 12. april 2009 hos Wayback Machine.
*
**Protadius** (død 606) var rikshovmester (*maior domus*) under Teoderik II i kongeriket Burgund fra 604, da han fortrengte sin rival Bertoald ved å få ham drept, og til han selv døde to år senere.

Protadius hadde alliert seg med den sterke personligheten og dominerende enkedronningen Brunhilda. Hun var bestemor til og regent for kong Teoderik II. Hun ønsket å heve Protadius’ status i kongedømmet og ville gi ham kontrollen over landene øst for Jurafjellene. Områdets hertug, Wandalmar, døde i 604. Brunhilda konspirerte for å kvitte seg med Bertoald, rikshovmesteren, ved å sende ham med bare 300 menn til regionen ved Seinen. Bertoald ble angrepet av Klotar II av Neustrias sønn, Merovek, og hans rikshovmester, Landrik. Han ble drept i det påfølgende slaget da han innså at han ikke hadde noe å tape, for han var ikke lenger trygg ved hoffet.

Protadius ble utnevnt til å etterfølge Bertoald, selv om *Fredegars krønike* bemerket at selv om han hadde evnene til sin forgjenger, men ikke hans energi. Det er mulig at han innså at en tilsvarende sammensvergelse som gitt ham makt, også kunne få ham selv felt. Brunhilda, som hadde opplevd å bli ydmyket av sitt andre barnebarn Teodebert II av Austrasia, presset Teoderik til å gå i krig mot sin bror Teodebert. Protadius fikk ansvaret for hæren som ble samlet ved Quierzy, men soldatene var uvillige til å gå til krig og en adelsmann ved navn Uncelen erklærte at kongen beordret Protadius' død. Protadius ble umiddelbart drept av krigerne og kongen ble tvunget til å signere en traktat. Brunhilda ble rasende beordret at Uncelen skulle få foten kappet, noe som gjorde det umulig for ham å beholde posisjonen som duc, hertug, da han ikke lenger kunne ri en hest.

Referanser
----------

1. ↑   Charles Cawley, "Medieval Lands", 2006-2020, fmg.ac, besøkt 10. mars 2016[Hentet fra Wikidata]
2. ↑   Reimitz, Helmut (2015): *History, Frankish Identity and the Framing of Western Ethnicity, 550-850*, Cambridge University Press, s. 180
3. ↑   Fox, Yaniv (2014): *Power and Religion in Merovingian Gaul: Columbanian Monasticism and the Formation of the Frankish Aristocracy*, Cambridge University Press, s. 111

Litteratur
----------

* Oman, Charles (1914): *The Dark Ages 476-918*, London: Rivingtons
* Selle-Hosbach, K. (1974): *Prosopographie Merowingischer Amtsträger in der zeit von 511-613*, Bonn
* Wallace-Hadrill, J.M. (1960): *The fourth book of the Chronicle of Fredegar*. London: Thomas Nelson


|  |  |  |
| --- | --- | --- |
| Forgjenger:**Bertoald** | **Burgunds rikshovmester**(604–606) | Etterfølger:**Claudius** |

| * v
* d
* r
Rikshovmestere i Burgund |
| --- |
| Warnakar I **·** Bertoald **·** Protadius **·** Claudius **·** Warnakar II **·** Godinus **·** Brodulf **·** Aega **·** Flaochad **·** Radobertus **·** Drogo |
*Denne artikkelen omhandler den finske keeperen Niklas Bäckström. For den svenske forwarden, se Nicklas Bäckström*

**Niklas Oskar Bäckström** (født 13. februar 1978 i Helsingfors) er en finsk ishockeyspiller. Han er keeper for Minnesota Wild i NHL.

Karriere
--------

Bäckström var tredjekeeper for Team Finland i OL 2006, men spilte ingen kamper. I den finske SM-liiga har han spilt for klubbene HIFK, SaiPa og Kärpät. Bäckström ledet Kärpät til to strake serietitler i 2004 og 2005. Bäckström signerte en ettårskontrakt med Minnesota Wild 1. juni 2006.

I starten av 2006/07-sesongen, var Bäckström reserve for den startende keeperen, Manny Fernandez. Fernandez fikk en kneskade midt i sesongen, og da ble Bäckström førstekeeper. Bäckström grep sjansen og storspilte resten av sesongen, og avsluttet på førsteplass med både færrest mål imot og høyeste redningsprosent, og kom likt med Dwayne Rolosons lagrekord med å holde nullen fem ganger på kun 36 starter.

Da Fernandez ble byttet bort i 2007, ble Bäckström Minnesota Wilds startende keeper. Han satte personlig rekord med 33 seire i NHL-sesongen 2007/08, og var førstekeeper i Minnesota Wilds tap i første runde mot Colorado Avalanche, der Colorado vant etter 6 kamper.

Referanser
----------

1. ↑   www.hockeydb.com[Hentet fra Wikidata]
2. ↑   www.hockeydb.com[Hentet fra Wikidata]
3. ↑   www.nhl.com[Hentet fra Wikidata]

Eksterne lenker
---------------

* (en) Niklas Bäckström – Olympedia Rediger på Wikidata

* (en) Niklas Bäckström – Sports-Reference (OL-resultater – arkivert) Rediger på Wikidata

* (en) Niklas Bäckström – National Hockey League (NHL) Rediger på Wikidata

* (en) Niklas Bäckström – Eurohockey.com Rediger på Wikidata

* (en) Niklas Bäckström – Hockeydb.com Rediger på Wikidata

* (en) Niklas Bäckström – Hockey-Reference.com Rediger på Wikidata

* (en) Niklas Bäckström – Eliteprospects.com Rediger på Wikidata
| Medaljeoversikt |
| --- |
| Konkurrerte for Storbritannia Storbritannia |
| Svømming: |
| Svømming Junior-EM |
| Gull | Roma 2021 |  400 m indiv. medley |
| Bronse | Kazan 2019 |  400 m indiv. medley |
| Svømming Sommer-EYOF |
| Gull | Baku 2019 |  200 m rygg |
| Gull | Baku 2019 |  200 m indiv. medley |
| Gull | Baku 2019 |  400 m indiv. medley |
| Sølv | Baku 2019 |  4 × 100 m freestyle stafett |
| Sølv | Baku 2019 |  4 × 100 m medleystafett |
| Sølv | Baku 2019 |  4 × 100 m medleystafett miks |

**Katie Shanahan** (født 25. juni 2004) er en britisk svømmer. Hun fikk 3 gull og 3 sølv under Sommer-EYOF 2019.

Idrettskarriere
---------------

Shanahan deltok i Junior-EM i svømming 2019, og fikk der bronse på 400 meter individuell medley, bak Alba Vázquez og Viktória Mihályvári-Farkas. Hun deltok i Sommer-EYOF 2019 (European Youth Summer Olympic Festival) i Baku, og vant der 200 meter rygg, 200 meter individuell medley og 400 meter individuell medley. I tillegg fikk hun sølv på tre stafetter; 4 × 100 meter freestyle, 4 × 100 m medley og 4 × 100 m medley miks. 

Hun deltok i EM i svømmesport 2021, og kvalifiserte seg til finalen på 200 meter rygg, der hun kom på sjetteplass. Hun deltok også på 200 og 400 meter individuell medley, men nådde ikke finalen i disse øvelsene. 

Hun deltar også i Junior-EM i svømmesport 2021 i Roma, og vant der 400 meter individuell medley.

Referanser
----------

1. ↑  EJC 2019 - *Women - 400m Individual Medley - Final*, besøkt 6. juli 2021.
2. ↑  EJC 2021 - *Women - 400m Individual Medley - Final*, besøkt 6. juli 2021.

Eksterne lenker
---------------

* (en) Katie Shanahan – FINA Rediger på Wikidata

* (en) Katie Shanahan – swimrankings.net Rediger på Wikidata
***Nikkerne*** (fullt navn: ***Nikkerne – et fjernsynsprogram for lyttere***) er en norsk satirisk humorserie som ble vist på NRK fra 1984 til 1985. Serien ble omtalt som «Fjernsynsteatrets aktuelle månedsrevy», hvor programleder Henrik Scheele harselerte med aktuelle temaer. Serien var skrevet av Klaus Hagerup og Terje Nordby. Den eneste rollen i serien ble spilt av Henrik Scheele.

«Nikkerne» var kontroversiell og resulterte i en stor diskusjon i mediene og til slutt også i Stortinget. Daværende kringkastingssjef, Bjartmar Gjerde, tok avstand fra deler av den.

> Den som ønsker å skape skikkelige norske krangler kan ta for seg Kongehuset, fyordene, seksualiteten eller religionene. Fjernsynsteatrets aktuelle månedsrevy «Nikkerne» helgarderte seg i så måte igår kveld. Aldri er de såkalte tabuområdene blitt så eftertrykkelig underminert som i denne halvtimen. [...] Det var først og fremst programlederen Henrik Scheeles lille eventyr som skapte forargelse. Rolf Presthus ble fremstilt som homofil konge som både bannet og forbannet religionen, i tillegg til at han hadde et seksuelt forhold til Richard Nixon, konge i USA.
> 
> 
> *Aftenposten*, 30. november 1984
> 
> 

Kontroversen førte til at programmet ble tatt av luften allerede etter fem programmer.

Gjester
-------

* Per Sunderland, Yngve Horn og Katja Medbøe i episode 1.
* Kari Onstad og Yngve Horn i episode 2.
* Oda Schjøll, Arne Fagerholt og Olav Jakobsen i episode 3.
* Indra Lorentzen, Halldis Olafsdottir og Jan Hårstad i episode 4.
* Klaus Hagerup, Arne Fagerholt, Halldis Olafsdottir og Stein Winge i episode 5.

Referanser
----------

1. ↑  Emrah Senel; Per Arne Bjerke; Hilde Røiseland (29. november 2009). «Bjartmar Gjerde er død». NRK. Besøkt 5. april 2016.

Eksterne lenker
---------------

* (en) *Nikkerne* på Internet Movie Database Rediger på Wikidata
Et **paringssystem** betegner hvordan paringer mellom hanner og hunner er fordelt i en dyreart, eller hva slags parbinding mellom kvinner og menn som forekommer i et menneskelig samfunn.
De følgende paringssystemer finnes:

* *Monogami* (én hann og én hunn parer seg med hverandre)
* *Polygami* (mer enn én hann og/eller mer enn én hunn parer seg med hverandre)
	+ *Polyandri* (én hunn parer seg med flere hanner)
	+ *Polygyni* (én hann parer seg med flere hunner)
	+ *Polygynandri* eller *promiskuitet* (dyr fra hvert kjønn parer seg med flere representanter fra det andre kjønn)

Grensene mellom paringssystemene er flytende, avhengig av hvor stor andel av paringene som skjer utenfor parbindingen.
Mange dyr er f.eks. *sosialt monogame* (inngår en parbinding med én partner), men gjennomfører likevel paringer med et annet eller flere andre individ(er) enn partneren («utenom par»-kopulasjoner, genetisk polygynandri).
Dyr kan være (sosialt) monogame i en paringsperiode, men finne nye partnere hvert år (*seriemonogami*), eller ha den samme partneren hele livet.
Mange arter av sjøfugler er for eksempel slike strengt monogame dyr.
Monogami er også normen i de fleste menneskelige samfunn (jf. ekteskap), men både utenomekteskapelige forhold og seriemonogami forekommer her i større eller mindre grad. Trofékone er å regne for et slikt fenomen.

Polygyni er også forholdsvis vanlig blant dyr, for eksempel mange pattedyr.
I flere menneskelige kulturer finner man former for polygyni, slik som flerkoneri og haremer.

Polyandri er sjeldnere blant dyr.
Eksempler er bladhøns, sjøhester og svømmesniper.
Polyandriske menneskelige samfunn er svært uvanlige.

Paringssystemene er veldig ofte korrelert med både partnervalg og yngelpleie:
Kjønnet som velger partneren, tar seg av avkommet;
og kjønnet som blir valgt, har ofte flest partnere.

Se også
-------

* Forplantningssystem
***Her Beloved Villain*** er en amerikansk stumfilm-komedie fra 1920, regissert av Sam Wood og med Wanda Hawley i en av hovedrollene. Filmen er basert på et fransk skuespill fra 1893 av Alexandre Bisson og Albert Carré.

Filmen antas å ha gått tapt.

Handling
--------

Wanda Hawley
Når Louis Martinot, en aristokratisk ung fransk advokat, blir kalt bort på forretningsreise, ber han kameraten Paul Blythe om å undersøke bakgrunnen til Susanne Bergomat. Hvis hun er en passende kvinne, ønsker Louis å gifte seg med henne. Blythe, etter å ha sett Susanne, blir så forelsket at han frir til henne selv. Han lyver for Martinot at moren hennes er en kabaret-sangerinne, og at faren hennes er en fyllik - en egenskap som Susanne skal ha arvet. Med slik informasjon mister Martinot snart interessen, og Blythe gifter seg med Susanne. Han tar snart med seg henne til å bo i en annen by.

Men ett år senere befinner Blythe seg i en knipe, når Martinot kommer på besøk. Blythe forsøker å skjule sin kone for vennen sin, og sørger for at Dr. Poulard - en eldre forretningspartner - tar Susanne med på besøk til foreldrene hennes. Etter en rekke komiske uhell møtes Martinot og Susanne i Nice. Etter å ha oppdaget innholdet i Blythes rapport, bestemmer Susanne seg for å lære ektemannen sin en lekse.

Skuespillere
------------

* Wanda Hawley som Suzanne Bergamot
* Ramsey Wallace som Paul Blythe
* Templar Powell som Louis Martinot
* Tully Marshall som Dr. Joseph Poulard
* Lillian Leighton som Madame Poulard
* Gertrude Claire som Suzannes tante
* Robert Bolder som Bergomat
* Margaret McWade som Madame Bergomat
* Harrison Ford som Martinot
* Irma Coonly som Rose
* Jay Peters som Casimer

Referanser
----------

1. ↑  «AFI|Catalog». *catalog.afi.com*. Besøkt 20. mars 2023.
2. ↑  Wood, Sam; Hawley, Wanda (1920). «Her Beloved Villain». Besøkt 20. mars 2023.

Eksterne lenker
---------------

* (en) *Her Beloved Villain* på Internet Movie Database Rediger på Wikidata
***Her Bitter Cup*** er en amerikansk stumfilm fra 1916, regissert av Cleo Madison.

Handling
--------

Rethna arbeider hardt for å organisere sine andre fabrikk-ansatte mot den snåle, omsorgsløse eieren: Henry Burke. Når Rethna innser at hun trenger mer penger for å slåss effektivt mot Burke, innleder hun en affære med Burkes skruppelløse sønn Harry. Men ett år senere slår hun opp med ham, for å gifte seg med hans vennlige bror Walter - og fortsetter dermed å bruke Burke-midler til å hjelpe Henry Burkes egne ansatte. Walter elsker virkelig Rethna. Men når han oppdager at hun giftet seg med ham bare for å få tilgang til pengene hans, velger han å forlate henne.

Men kort tids enere når Rethna er ved fabrikken og ber Henry om bedre arbeidsforhold, bryter det ut en brann på området. Walter redder Rethna fra flammene, og under rekonvalesensen oppdager Rethna at hun virkelig elsker ham. Hun og Walter forsones, og deretter - som et resultat av brannen - bestemmer Henry seg for å ikke spare noen kostnader for å forbedre forholdene ved fabrikken sin.

Skuespillere
------------

* Cleo Madison som Rethna.
* Adele Farrington som Mary McDougal.
* William V. Mong som Henry Burke.
* Edward Hearn som Walter Burke.
* Ray Hanford som en fabrikk-formann.

Referanser
----------

1. ↑  Her Bitter Cup
2. ↑  HER BITTER CUP

Eksterne lenker
---------------

* (en) *Her Bitter Cup* på Internet Movie Database Rediger på Wikidata

* (en) *Her Bitter Cup* på Silent Era Rediger på Wikidata
Gymnastikksalen (2015)
Gymnastikksalen er bygning nummer 55 på kartskissen.
**Festningens gymnastikksal** er en bygning i det ytre festningsområde av Akershus festning, Oslo. Bygningen ble oppført i 1861 av arkitektene A.F.W. von Hanno og H.E. Schirmer. Den fikk et tilbygg i 1891 og ble ombygget i 1954 til 1955. Bygningen er i det vesentlige fredet.

Møte- og konsertlokale
----------------------

Gymnastikksalen ble på 1800-tallet også brukt som møte- og konsertlokale. C.J. Hambro forteller i en tale i Universitetets Aula i 1938, om et stort folkemøte i 1863 i og utenfor gymnastikksalen. Møtet vedtok en støtteresolusjon for Polen i landets kamp for løsrivelse fra Russland. Resolusjonen som ifølge Hambro «ble vedtatt med den mest bestemte tilslutning», lød slik: 

> Det polske Folk er, uden at have krænket eller udfordret sine Naboer, ved deres Overmagt berøvet Uafhængigheden paa en retløs Maade, som truer enhver mindre Stat med de største Farer.
> 
> 
> 

Under en konsert søndag den 3. november 1889 ble det holdt konsert i Festningens gymnastikksal til støtte for de streikende fyrstikkarbeiderne. Gymnastikksalen var stilt gratis til disposisjon av Akershus' kommandant. Under konserten opptrådte Agathe Backer Grøndahl, Gina Oselio og ekteparet Mally og Thorvald Lammers. Etter denne konserten ble 1000 kroner overlevert til streikekomiteen. 

Festningens gymnastikksal ble på 1880-tallet relativt ofte brukt som konsertlokale, blant annet av Musikforeningen og Cæciliaforeningen.

Referanser
----------

1. 1 2  Fredningsforskrift besøkt 24. januar 2015
2. ↑  Nettsiden Virksomme Ord: C.J. Hambro: *München og de små folk* tale i Universitetets aula, Oslo, 9. oktober 1938 Arkivert 28. januar 2015 hos Wayback Machine. besøkt 24. januar 2015
3. ↑  Erik Oluf Melvold i Prosjekt Oslo-patriot, temahefte 29, Vi streiker, jenter! besøkt 24. januar 2015
4. ↑  Libæk, Rudolf: Cæciliaforeningen gjennom 100 år, 1879–1979
*For mesterskapstittelen se: VM*

***Verdensmester*** er en norsk interaktiv TV-quiz med Jon Michelet som gikk på NRK2 fra 2001 til 2002. Dette programmet var en quiz der geografi var hovedtema. Konseptet gikk ut på at to deltakere kjempet om "verdensherredømmet", der hovedpremien er en reise jorda rundt. Med hvert sitt verdenskart skulle duellantene plotte inn en sirkel ved det geografiske punktet programlederen gav ledetråder til. De kunne snevre inn svaret ved å minske sirkelen (det gav flest poeng) - eller forstørre den hvis de følte seg usikre. Etterhvert kunne også seerne delta. Dette gjaldt i første omgang de seerne som hadde digitalt abonnement hos Canal Digital. Dette var det første interaktive programmet hos NRK.

Premieren ble sett av 42 000, noe som gav en markedandel på tre prosent. Tallene ble ansett som gode, tatt i betraktning de lave seertallene som NRK2 hadde hatt.

Referanser
----------

1. ↑  NRK - Verdensmester - Redaksjonen
2. ↑  «Michelet blir verdensmester». *www.dagbladet.no*. 8.10.2001. Besøkt 23. oktober 2016.
3. ↑  «NRK - Verdensmester - Spill fra fjernkontrollen». *www.nrk.no*. Besøkt 23. oktober 2016.
4. ↑  «42 000 fulgte Jon Michelet | Kampanje». *kampanje.com*. 9.10.2001. Besøkt 23. oktober 2016.
5. ↑  «42 000 fulgte Jon Michelet». *kampanje.com*. 9.10.2001. Besøkt 23. oktober 2016.
***Her Bounty*** er en amerikansk stumfilm fra 1914.

Handling
--------

Ruth Braddon, datteren til en velstående fabrikk-eier, som er interessert i å forbedre sosiale forhold mottar et brev som rådet henne til å se på tingenes tilstand ved farens egen fabrikk. Hun besøker faren og han henviser henne til sin yngre partner, Fred Howard, som Ruth er forlovet med. Sammen med forloveden drar Ruth på en inspeksjon gjennom fabrikken.

I gangen ser hun en mengde arbeidere samlet rundt en ung kvinne som har besvimt i det dårlig ventilerte arbeidsrommet deres. Når de nærmer seg gruppen, ber David Hale, en av arbeiderne, Howard om bedre arbeidsforhold. David også med seg Ruth gjennom leiegårdene, og viser hennes fattigdom i sin verste form. Men hun blir forelsket i David, og avbryter forlovelsen med Howard. Men faren hennes forteller Ruth at David allerede har forlovet seg med en annen kvinne.

Skuespillere
------------

* Pauline Bush som Ruth Braddon
* Joe King som David Hale
* Lon Chaney som Fred Howard
* Beatrice Van som Bessie Clay
* William B. Robbins

Referanser
----------

1. ↑  Her Bounty

Eksterne lenker
---------------

* (en) *Her Bounty* på Internet Movie Database Rediger på Wikidata

* (en) *Her Bounty* på Silent Era Rediger på Wikidata
**Variabilitet** betegner foranderligheten i tid og/eller rom av størrelser eller individer i en stikkprøve eller populasjon.
Et statistisk mål for variabiliteten er variansen.

Variabilitet er viktig i mange empiriske vitenskaper.
Av spesiell relevans er den i biologien og klimatologien.

Biologisk variabilitet
----------------------

I biologien er variabilitet av organismene i en art en viktig faktor som bidrar til det biologiske mangfoldet.
I variable og uforutsigbare miljøer er det en fordel for individer å få avkom som ikke er identiske, slik at sjansene er større for at i hvert fall noen av dem klarer seg.
Forskjellene mellom individer kan skyldes både arv og miljø.
Den miljøbetingede variasjonen kalles plastisitet og er i mange arter en viktig måte å tilpasse seg miljøet på.
Den genetiske variasjonen er på sin side forutsetningen for at arten kan gjennomgå evolusjon.

Begrepet variabilitet hos Darwin
--------------------------------

Charles Darwin bruker begrepet *variabilitiet* (eng: *variability*) gjennomgående i sin bok "Om artenes opprinnelse". Hos han er *variabilitet* et sentralt begrep. I sin bok bruker han begrepet *variabilitet* om levende veseners tendens til å frembringe variabelt avkom ved formering. Selv om Darwin ga til kjenne at han ikke hadde forstått variabilitetens årsaker til fulle, er det tydelig at han oppfatter virkeligheten dithen at variabilitet er en evne som levende vesener har til å tilføre seg selv og sine avkom ny arvelig funksjonalitet, gjennom bruk og manglende bruk av organer og kroppsdeler og miljøets direkte innvirkning. (Se også: Charles Darwin, naturlig seleksjon, evolusjonsteori)

Klimatisk variabilitet
----------------------

I klimatologien er variabilitet av været en viktig faktor i beskrivelsen av klima.
Klima beskriver ikke bare de langsiktige gjennomsnittsverdiene av været, men også hvor mye disse varierer i løpet av en måned, et år eller tiår.
To klimaer som er kjennetegnet ved de samme *gjennomsnittlige* værforholdene, kan derfor likevel være svært ulike hvis værets *variabilitet* er forskjellig:
I klimaet med større variabilitet vil bl.a. ekstremvær være hyppigere, selv om gjennomsnittsværet er upåvirket.
Dette er tilfellet hvis ekstreme værbetingelser er hyppigere på begge ender av skalaen, f.eks. både veldig høy og veldig lav temperatur.
*For andre betydnigner, se anløpning*
Sammenligning av anløpte metallstykker. Første stykke til venstre er normalisert stål, det andre er slagherdet (ikke anløpt). Følgende stykker er anløpt til sine respektive temperaturer en time hver. Metallstykker som dette kan brukes av smeder for å bestemme temperaturen på et arbeidstykke.
**Anløping**, også skrevet **anløpning**, er en prosess som utføres på herdet stål for å øke materialets duktilitet og senke hardheten.

Prosess
-------

Herdet stål består i stor grad av sprekkfast, hard og sprø martensitt, og anløping benyttes for å gjøre stålet seigere. Stålet varmes da opp til en temperatur avhengig av ståltypen og produkt rett under der hvor ferritt omdannes til austenitt (cirka 910 °C). For noen høytlegerte verktøystål kan denne typen oppvarming forårsake såkalt sekundærherding. 

Visse stål kan imidlertid øke sprøheten sin under anløping (såkalt anløpingssprøhet), særlig når de varmes opp til temperatur under 910 °C eller under langsom avkjøling. Anløpningssprøhet forekommer hovedsakelig med kromholdig jern, og forsterkes dersom metallet inneholder mangan eller nikkel, særlig i stål med fosforinnhold over 0.01 %. For å redusere herdningsskjørheten kan det tilsettes 0.15 - 0.5% molybden til stålet. Herdet stål anløpes gjennom oppvarming til forskjellige farger i henhold til hardheten som ønskes og avkjøles i vann.

Se også
-------

* Herding
* Gløding

Referanser
----------

1. ↑  «Det Norske Akademis ordbok». *naob.no*. Besøkt 24. april 2021.
2. ↑  «anløping av stål». *Store norske leksikon*. 16. oktober 2020. Besøkt 24. april 2021.
3. ↑  «anløping». *Store norske leksikon*. 30. desember 2020. Besøkt 24. april 2021.
4. ↑  *Nationalencyklopedin* multimedia plus, 2000 (uppslagsord Analöppingssprödhet)
5. ↑  Norstedts uppslagsbok 1948

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
E.J.Brill (Coll. Deutsches Buch- und Schriftmuseum Leipzig)
**Koninklijke Brill NV**, kort: **Brill**, er et internasjonalt nederlandsk vitenskapelig forlag. Det ble grunnlagt i 1683 i Leiden i Nederland, og der har forlaget fortsatt sitt hovedsete. Det har også et avdelingskontor i Boston (USA). 

Brill beskjeftiger rundt 120 medarbeidere, er forlegger for over 100 akademiske tidsskrifter og årlig rundt 500 nye bøker og oppslagsverk. 

Forlaget retter seg særlig mot internasjonale vitenskapelige publikasjoner innen områdene

* Midtøstens og Egypts historie
* Asiatiske og islamske studier
* Middelalderens og nyere tids historie
* Religionsvitenskaper
* Den klassiske antikken
* Samfunnsvitenskap
* Kunsthistorie
* Naturvitenskap og biologi
* Menneskerettigheter
* Internasjonal offentlig rett

Brill offentliggjorde i 1913 *Encyclopaedia of Islam* på engelsk, fransk og tysk, og fulgte opp med en oppdatert utgave i 1987 på engelsk og fransk. Det arbeides (2010) på en tredje utgave, som bare vil komme på engelsk.

Brill har en egen gren for IDC-publisering til de viktigste online- og mikrofilm/-fiche-tilbyderne av primærlitteratur for vitenskapsfolk innen åndsvitenskapene og samfunnsvitenskapene. Samtlige publikasjoner er tilgjengelige på trykk, mikrofilm/-fiche og i elektronisk form.

Litteratur
----------

* Luchtmans & Brill: *Driehonderd Jaar Uitgevers en Drukkers in Leiden 1683-1983.* Bulletin (British Society for Middle Eastern Studies), Vol. 12, No. 1 (1985)
* Ophuijsen, J.M. van. (1994). *E. J. Brill, three centuries of scholarly publishing, since 1683.* Leiden: Brill.
* Paul Hoftijzer (2004): *Tuta sub aegide Pallas: printer's marks through the ages*. In: Brill Annual Report 2004, pag. 69-81
* Sytze van der Veen et al. (2008): *Brill. 325 Years of Scholarly Publishing*. Leiden, 2008. ISBN 9789004170322

Eksterne lenker
---------------

* Offisielle hjemmesider

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** NKC **·** BNE **·** CiNii **·** EU mva-nr.
 |